**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1. Անուն, ազգանունը, զբաղեցրած պաշտոնը**

Արման Պողոսյան, ՀՀ ֆինանսների նախարարի տեղակալ

**2. Գործուղման վայրը և ժամկետները**

Ք. Բեչիչի, (Մոնտենեգրո) 2025 թվականի հունիսի 12-14

**3. Հրավիրող կողմը**

Տնտեսագետների ասոցիացիա՝ Մոնտենեգրոյի ֆինանսների նախարարության աջակցությամբ

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**

Մասնակցություն տարածաշրջանային երկրների ֆինանսների նախարարների, կենտրոնական բանկերի ղեկավարների և հարկային մարմինների համաժողովին, որը նվիրված էր մակրոտնտեսական կայունության, ԵՄ մոտարկման գործընթացների, հարկային վարչարարության բարեփոխումների հետ կապված խնդիրներին։

**5. Քննարկված թեմաները**

* SEPA համակարգի ներդրումը Արևմտյան Բալկաններում՝ որպես ԵՄ ինտեգրման խթանիչ գործիք,
* աշխարհաքաղաքական փոփոխությունների ազդեցությունը գնաճի և դրամավարկային քաղաքականության վրա,
* պատասխանատու հարկաբյուջետային քաղաքականությունը՝ որպես մակրոտնտեսական կայունության նախապայման,
* հարկային վարչարարության բարեփոխումները, թվայնացումը և ստվերային տնտեսության նվազեցման ուղիները,
* տնտեսական աճի խթանումը՝ հարկաբյուջետային և դրամավարկային քաղաքականությունների ներդաշնակեցման միջոցով,
* տարածաշրջանային համագործակցության կարևորությունը հարկային ոլորտում:

**6. Հանդիպումները, ելույթները, բարձրացված կամ քննարկված հարցերը**

Համաժողովի ընթացքում մասնակցել եմ տարբեր թեմատիկ քննարկումների՝ ֆինանսների նախարարների, կենտրոնական բանկերի ղեկավարների և հարկային մարմինների ղեկավարների մասնակցությամբ։ Քննարկվել են SEPA համակարգի տեխնիկական և քաղաքական առանձնահատկությունները ԵՄ ինտեգրման հայտ ներկայացնող երկրների համար:

Քննարկվել են նաև աշխարհաքաղաքական փոփոխությունների պայմաններում գնաճի կառավարման մարտահրավերները՝ հատկապես փոքր, բաց և ներմուծումից կախվածություն ունեցող տնտեսությունների համար։

Քննարկվել են հարկային վարչարարության արդյունավետության բարձրացման ուղիները, այդ թվում՝ թվայնացման գործընթացները, հարկային կարգավորումների և համակարգերի պարզեցումը, հարկ վճարելու մշակույթի ամրապնդումը։

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը**

Հանդիպման ընթացքում գրավոր որոշումներ կամ փաստաթղթեր չեն ստորագրվել։ Առաջարկվել է հաջորդ տարի նույնպես կազմակերպել համաժողով՝ ներգրավելով ավելի լայն մասնագիտական համայնքի։ Ընդգծվել է նաև SEPA-ի շրջանակներում արդյունավետ փորձի փոխանակման կարևորությունը:

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները**

Առկա չեն

**9. Ստորագրությունը, ամսաթիվը**

Հունիսի 17, 2025թ.

